pt gl en gl en es es en gl gl es gl gl gl gl gl gl gl es gl es gl gl gl gl es gl es gl gl gl gl gl gl gl gl gl gl gl es pt es gl es gl gl gl gl gl gl gl gl gl gl gl gl gl es gl gl es gl gl ja gl es gl es gl gl es gl gl gl es gl gl gl pt es gl gl gl gl gl gl gl gl es gl pt gl gl gl gl gl gl es es gl gl gl es gl es gl es gl gl gl gl gl gl gl gl gl gl gl gl gl gl gl gl gl gl gl gl gl gl gl gl es gl gl gl gl gl gl es gl gl gl gl gl gl gl gl gl gl es gl gl es gl es gl gl gl gl gl gl gl gl gl es gl gl gl gl gl gl gl gl gl eml gl gl gl gl gl gl es gl es gl es gl gl gl gl gl gl gl pt gl gl gl gl gl gl gl pt sl gl az pt es gl en cs pt es gl gl gl en gl gl pt es gl gl pt gl gl gl gl gl gl gl gl it pt pt gl gl pt pt pt cs pt fr gl it es pt gl gl en gl gl it en gl es gl gl pt gl it en pt it en gl gl it gl gl it gl gl eo gl gl it gl pt en pms pt en gl hu pt es es gl pt gl gl gl en gl pt gl gl pt pt pt gl es pt gl pt gl pt en gl es gl gl
Ir a principal | Ir a la barra lateral
A túa opinión é importante!
Publicado por OiaCeive en 15:12 . 26 de setembro de 2008
Un visitante de OC deixou un comentario coas instruccións para colaborar co noso veciño "Tejero" e como desde este blog vamos apoiar incondicionalmente a Jose Antonio Castro na súa andadura mediatica, queremos que todos os nosos visitantes teñan claro como poden axudar a "Joselito de Oia".
Así que se queredes participar no programa!!!, e axudar o noso veciño Jose Antonio!!!!, podedes facer de tres maneiras distintas:
1ª) Enviar unha carta con voso nome, idade, teléfono, foto, profesion e explicando como eres e por que vos apeteceria participar no programa.O enderezo e: Aptdo de correos 74074 Madrid.
2ª) Chamando a este número de teléfono: 806 517 484
3ª) Enviando un correo electrónico cos mesmos datos expostos no 1º apartado a este dirección: granjero@cuatro.com
Colaborade co noso veciño!!!! ANIMADEVOS!!!!!
Despedido de Citroën busca noiva en televisión
Publicado por OiaCeive en 15:06 .
O BNG pregunta en Madrid polo desastre ecoloxico das pozas do río Tamuxe
Publicado por OiaCeive en 09:53 .
A parlamentaria do BNG no Congreso dos Deputados,Olaia Fernández Davila, ven de presentar unha iniciativa naque insta ao Goberno, a través da Confederación Hidrográfica do Norte, a que 'inicie con carácter de urxencia os traballos para retirar os lodos e area' do tramo do río Tamuxe, en Oia, afectado polo verquido de máis de 3.000 toneladas de residuos dende o encoro de Vilachán.
Davila lembra que o verquido, producido no mes de xuño, provocou un importante impacto paisaxístico e medioambiental na zona, cubrindo desedimentos a ducia de pozas naturais situadas río abaixo e arruinando a pesca.
Advirte de que o desastre podería ser maior se o Goberno non actúa para retirar os sedimentos con urxencia xa que, coa chegada das choivas, os sedimentos poderían ser arrastrados até as pozas de Loureza, un dos principais atractivos paisaxísticos da zona.
Neste sentido, a deputada nacionalista demándalle ao Goberno que proceda a restaurar a zona afectada, retirando a lama e a area da zona afectada.
'Transcorreron máis de dous meses e a CHN aínda non interveu'
Davila, lembra que foi a propia CHN, organismo dependente do Goberno Central na que residen as competencias, a que autorizou no pasado mesde maio á empresa Hidrotide, concesionaria da presa de Vilachán, a baleirar os sedimentos do encoro, coa condición de non verquelos ao río ou na beira do mesmo nin atoldar as augas.
'Porén -critica, e a pesar do incumprimento flagrante destas esixencias, transcorridos dous meses dende o verquido a Confederación Hidrográfica do Norte non só non procedeu á retirada dos sedimentos, senón que nin sequera impuxo unha sanción'.
A deputada do BNG considera a situación 'exasperante', xa que un traballo de campo realizado pola Escola Técnica Superior de Minas da Universidade de Vigo 'establece claramente a autoría do verquido e advirte do perigo que supón para as pozas de Loureza se non se acomete unha limpeza urxente do río'.
Coordinación coa Consellaría de Medio Ambiente
Por último, Olaia Fernández Davila pédelle ao Goberno que se coordine coa Consellaría de Medio Ambiente da Xunta de Galiza para avaliar os danos, impoñer as sancións que procedan e recuperar a zona afectada do ríoTamuxe.
PREGUNTA DAVILA CONTAMINACIÓN RÍO TAMUXE
O carril bici entre Baiona e A Guarda custará 11,7 millóns
Publicado por OiaCeive en 09:43 .
O Consello da Xunta autorizou onte á Consellería de Política Territorial o gasto de 9,3 millóns de euros na obra de mellora da seguridade viaria da estrada entre Baiona e A Guarda (PO-552).
O goberno galego aprobou igualmente a declaración de utilidade pública do proxecto e dispuxo a ocupación dos terreos necesarios para acometer a obra, o que permite iniciar as expropiacións de 433 leiras nos concellos de Baiona, Oia, O Rosal e A Guarda. Entre a obra, o custo das expropiacións (dous millóns de euros) e a reposición dos servizos afectados, Política Territorial investirá un total de 11,7 millóns de euros neste proxecto.
A reforma da estrada Vigo A Guarda Tui, no seu treito entre Baiona e A Guarda, acometerase ao longo de 27,6 quilómetros entre ambas as vilas e inclúe a realización de 11 cambios de sentido, zonas de descanso en nove deles, unha glorieta na Guarda e unha modificación do trazado da estrada para mellorar unha curva.
A obra inclúe a realización dun paseo litoral para os distintos usuarios, cuxa configuración se divide en dous treitos, en función das características do terreo.
No primeiro treito, ao longo de 2,6 quilómetros desde a saída de Baiona, a configuración da estrada entre o mar e os cantiis condiciona a actuación a unha ampliación das cunetas existentes na realización de gabias hormigonadas de seguridade.
Desde este punto, no quilómetro 20, ata A Guarda, construirase un paseo que discorrerá paralelo á estrada polo lado do mar, aproveitando algúns treitos o trazado de camiños existentes.
A obra entre Baiona e A Guarda engádese ao proxecto xa en marcha de integración paisaxística e mellora da seguridade viaria entre Vigo e A Ramallosa (PO-325), que supón un investimento duns 30 millóns de euros en preto de 16 quilómetros de percorrido.
Ambas as actuacións serán complementadas por unha terceira, entre A Ramallosa e Gondomar (PO-340), de 5,7 quilómetros, para o que xa se está redactando o proxecto.
Todas estas actuacións de mellora de seguridade viaria e integración paisaxística impulsadas pola Consellería de Política Territorial e recollidas no Plan Vigo Íntegra suman 52 quilómetros de lonxitude.
Con estas actuacións, ademais de mellorar a seguridade viaria de todos os usuarios das vías, a Consellería ten como obxectivo incorporar espazos para uso público de todos os cidadáns.
O proxecto ten o obxectivo de humanizar o tramo da costa e non só mellorar a calidade de vida dos veciños da zona, senón tamén converter este lugar nun atractivo turístico en si mesmo.
Vía > A Voz
Tejero é un "Granjero que busca esposa"
Publicado por OiaCeive en 23:20 . 21 de setembro de 2008
O veciño das Mariñas de Mougás, José Antonio Castro, alias "Tejero", é o encargado dunha finca en Murcia, de 60 hectáreas rodeada de amendoieras e naranxos. Na finca críanse cervos, galiñas, cabras e coellos. Definese como un home bo, traballador, bromista e sobre todo moi sociable. A sua maior virtude é que ten gancho coa xente. Tivo un gran amor, pero a súa relación rompeuse despois de 9 anos. Atraeno as mulleres sinceiras e simpáticas ás que lles guste o campo.
Desde OC estaremos atentos as evolucións deste veciño do Concello. E ademais serve para situar ao primeiro emigrante do noso municipio que fai publica o seu paradeiro na actualidade.
Charla e percorrido cultural para coñecer o noso patrimonio en Oia
Publicado por OiaCeive en 10:31 .
Etiquetas: CULTURAIS, MONTES, PETROGLIFOS
O venres, 3 de outubro, desenvolverase en Oia unha xornada sobre “Patrimonio no medio”, organizada pola Xunta de Galicia, a través das consellarías de Cultura e Deporte e Medio Rural, coa colaboración da Comunidade de Montes en Man Común de Santa María de Oia.
Ás 20.30 horas do día 3, terá lugar na Casa da Cultura da mencionada comunidade unha charla que terá continuidade, o domingo, día 5, cun percorrido guiado que partirá do Mosteiro, ás dez da mañá, para coñecer a Arte Rupestre e a paisaxe. Javier Costas Goberna, estudoso e experto da arte rupestre galega, será o guía deste itinerario cultural.
Medio Ambiente responsabiliza á Confederación Hidrográfica da vertedura nas pozas de Oia
Publicado por OiaCeive en 10:12 . 12 de setembro de 2008
Etiquetas: DESASTROSOS, ECOLOXICOS, MUNICIPAIS
O conselleiro de Medio Ambiente, Manuel Vázquez, trasladou onte á Confederación Hidrográfica a responsabilidade dunha vertedura de 3.000 toneladas de area no municipio pontevedrés de Oia -que taponou as pozas de Burgueira e agora ameaza as de Loureza- e precisou que o organismo de augas tería que resolver este problema con carácter de urxencia.
Vázquez explicou que a vertedura se produciu nun territorio que é competencia estatal, co que, salientou, «é un caso claro de competencia da Confederación Hidrográfica». «Cando hai un problema, en horas temos unha solución e estámolo resolvendo, polo que o resto das Administracións, aínda que pareza unha vaidade, deberían ser áxiles, rápidas e resolutivas», concretou. O conselleiro ata aseverou que non se pode derivar ao terreo administrativo un problema que é «evidente», polo que cominou, «con agarimo», á Administración estatal a «resolver o problema, abrir un expediente e imputar a quen teña que imputar».
Vía > A Voz
A Santiago por Baiona
Publicado por OiaCeive en 09:31 .
Os municipios de Baiona, A Guarda, O Rosal, Oia e Nigrán están traballando xuntos para conseguir que a Xunta recoñeza oficialmente a variante pola costa do camiño portugués, que leva a Santiago de Compostela. Onte, por primeira vez en relación a esta cuestión, reuníronse os alcaldes dos municipios interesados e a concelleira de Turismo de Nigrán, en representación do seu rexedor. A petición á Xunta, concretamente á Consellería de Cultura, faraa cada Concello de forma individual e á súa vez, elaborarán unha conxunta. «Trátase dunha iniciativa que beneficiará enormemente aos veciños, turistas e ao concello en xeral», comenta o alcalde de Baiona, Jesús Vázquez Almuíña. O trazado que propoñen situaría aos peregrinos no Rosal ou A Guarda, tras cruzar o río Miño, en lugar de Tui, para despois pasar por Oia, Baiona, Nigrán e Vigo. á altura de Redondela uniríase co percorrido actualmente recoñecido ata Santiago. «Temos suficientes vestixios que proban que este tramo foi moi utilizado en tempos pasados», sosteñen os alcaldes da Guarda e Oia, José Manuel Domínguez e Alejandro Rodríguez, respectivamente. Basean a súa petición en estudos realizados por investigadores interesados na peregrinación a Santiago. «Ningún fala do camiño portugués en singular», di o alcalde de Baiona, Jesús Vázquez Almuíña. Como probas citan óbraa Camiños Portugueses de Peregrinaçao a Santiago, escrita por investigadores portugueses e publicada pola Xunta no ano 1998. E os libros, Camiños Portugueses a Santiago e O camiño portugués pola costa, editados pola asociación Amigos dous Pazos, nos que en ningún momento fálase dunha soa alternativa. Outra das probas que presenta cada municipio son os edificios, como hospitais ou hospederías frecuentados polos peregrinos.
O municipio contou durante a Idade Media con dous hospitais e no século XIX construíuse outro por valor de 51.000 reais. Hoxe en día ese edificio, de máis de douscentos anos, é a biblioteca, que garda tamén probas bibliográficas que poñen de manifesto a realidade do camiño portugués pola costa cara a Santiago. Ademais, o municipio conta con seis imaxes do Apóstolo Santiago, que se atopan na ex Colexiata de Santa María, a Capela de Santa Liberata, a da Misericordia e a de San Juan.
A Consellería de Cultura non descarta a iniciativa nun futuro
A Consellería de Cultura non prevé o recoñecemento do camiño portugués pola costa a curto prazo. Aínda que sostén que estudará a posibilidade unha vez finalizado o Plan de delimitación e Protección dos camiños Xacobeos recollidos na Lei de 1.996, que son os camiños: Francés, do Norte, Primitivo, Portugués, Inglés, Finisterre e Ruta do Sueste. E que se espera estea listo no 2.009.
Vía > A Voz
A CONSELLERÍA DE SANIDADE SOLICITOU LICENZA MUNICIPAL PARA A CONSTRUCCIÓN DUN NOVO CENTRO DE SAÚDE
Publicado por OiaCeive en 08:43 .
Etiquetas: COMUNICACION, MUNICIPAIS, POLITICOS, SANIDADE
Na páxina 65 do Boletín Oficial de Pontevedra nº 173, correspondente o luns día 8 de setembro, figura o seguinte edicto:
E D I C T O
Solicitou a Consellería de Sanidade-Sergas- Xunta de Galicia licenza municipal para a construcción dun novo Centro de Saúde no lugar A Riña 36, na parroquia de Oia, neste termo municipal.
Dita edificación ten unha superficie total construida de 745,00 m2. Cumprindo co disposto no parágrafo a), do número 2 do artigo 30 do Regulamento de Actividades Molestas, Insalubres, Nocivas e Perigosas de 30 de decembro de 1961, sométese a información pública polo período de dez días, con fin de que durante o mesmo, que empezará a contarse desde o día seguinte ó da inserción do presente edicto no “Boletín Oficial” da Provincia e no taboleiro de edictos do Concello de Oia, poidan examina-lo expediente, na Secretaría deste Concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observación que estimen oportunas.
Oia, a 26 de agosto de 2008.
O Concelleiro de Urbanismo, Camilo González Giráldez.
Ferido moi grave un mozo despois de bater co coche contra unha casa en Oia
Publicado por OiaCeive en 10:05 . 11 de setembro de 2008
Etiquetas: DESASTROSOS, SUCESOS, VIDEOS
A vertedura de area de Oia ameaza con arrasar as pozas de Loureza
Publicado por OiaCeive en 09:54 .
Etiquetas: DESASTROSOS, ECOLOXICOS, MUNICIPAIS
Un novo desastre natural podería volver producirse no municipio pontevedrés de Oia se non se toman medidas urxentes para retirar as máis de 3.000 toneladas de terra procedentes dunha vertedura do encoro que unha minicentral eléctrica explota en Burgueira.
O lodo que taponou irremediablemente as pozas nesta zona de Oia o pasado mes de xuño supón agora unha ameaza para as seguintes que se atopan río abaixo, as coñecidas pozas de Loureza, un dos principais atractivos turísticos que ten o municipio.
Trátase dun lugar moi frecuentado no verán non só polos veciños da zona, senón tamén por numerosos amantes da natureza, que acoden atraídos pola beleza paisaxística do lugar. Corren perigo a poza de Folón, así como as fervenzas de Loureza, que se atopan a menos dun quilómetro da zona afectada pola vertedura.
O presidente da comunidade de montes, Cándido González Giráldez, afirmou onte que se desde as Administracións públicas continúa sen tomarse ningunha medida, as pozas poderían desaparecer antes de que chegue o inverno. Todo depende das choivas que caian ao longo dos próximos días.
A tormenta que descargou sobre o monte de Oia o pasado fin de semana provocou unha nova riada que desprazou toneladas de area máis de 400 metros río abaixo. A vertedura atópase xa a menos dun quilómetro das pozas de Loureza. «Abonda con que chova un par de días para que teñamos un novo desastre», manifestou onte o representante comunal.
Pero mentres a necesidade dunha actuación urxente aprema, a Confederación Hidrográfica do Norte aínda non avaliou os danos para abrir un proceso sancionador. Non hai data para levar a cabo a retirada de toda a terra acumulada.
Primeiro hai que elaborar un informe da situación, para despois remitilo aos servizos xurídicos para que emitan outro informe previo a unha resolución final.
Este organismo podería acabar obrigando á empresa supostamente responsable do incidente á retirada de toda a area. Portavoces da confederación informaron de que a empresa Hidrotide incumpriu as condicións de autorización para levar a cabo o baleirado da presa.
Unha vez avaliados os danos ambientais, a Confederación Hidrográfica incoará un expediente sancionador sobre a empresa. Afirma que a multa dependerá da gravidade das consecuencias ambientais.
Todo parece indicar que se trata dunha infracción grave, polo que a sanción podería alcanzar os 300.000 euros. Pola súa banda, portavoces da Consellería de Medio Ambiente afirmaron que non teñen competencias neste caso debido a que non se rexistraron danos sobre a fauna piscícola.
A dispersión das 3.000 toneladas de terra tamén pon en perigo campos de regadío
A vertedura de area xerou unha gran preocupación entre os pequenos produtores agrícolas situados nas marxes do río Tamuxe, á altura de Refoxos e de Loureza. Temen que se as choivas continúan arrastrando os sedimentos río abaixo, acaben tamén taponando os condutos de regadío que serven para abastecer os campos de cereais que existen nesta zona de Oia, uns 400 metros antes de chegar ás pozas de Loureza.
O presidente da comunidade de montes de Burgueira, que do mesmo xeito que o Seprona presentou unha denuncia nos xulgados polo sucedido, alertou onte deste perigo, que tamén xustifica a necesidade dunha actuación urxente.
A canle do río que hai que restaurar atópase nunha zona de difícil acceso para a maquinaria pesada. A empresa que traballa para a comunidade de montes estima que habería que utilizar camións con tracción nas catro rodas para poder chegar ata a zona do desastre. Nalgúns casos habería que extraer a area de xeito manual por tratarse dunha zona moi montañosa.
Especialistas da Escola Técnica Superior de Minas da Universidade de Vigo calcularon que a vertedura se sitúa entre as 2.000 e as 4.000 toneladas de terra.
Farían falta empregar ao redor de 400 camións para poder devolver as pozas de Burgueira ao seu estado natural.
Unha consecuencia das riadas que sufriu o municipio fai dous anos
A vertedura de area que arrasou as pozas de Burgueira podería estar relacionado coas riadas que sufriu o concello de Oia no outono do 2006, meses logo dos incendios que arrasaron boa parte da súa superficie comunal. Polo menos así o asegurou onte o alcalde, Alejandro Rodríguez. O rexedor, do Partido Popular, manifestou que durante aquelas riadas o encoro que xestiona a empresa Hidrotide, causante da catástrofe, recibiu unha gran cantidade de area e sedimentos. Este representante municipal opina que o Goberno autónomo tamén debería implicarse en buscar unha solución a este problema ambiental.
Vía > A Voz
O grupo municipal socialista de Oia denuncia a situación de endebedamento do concello
Publicado por OiaCeive en 13:39 . 5 de setembro de 2008
Etiquetas: ECONOMICOS, MUNICIPAIS, POLITICOS
A corporación do concello de Oia reúnese hoxe nun pleno cuxa orde do día é a aprobación do expediente de recoñecemento extraxudicial de crédito por un importe de 220.270,67 euros. Algo que xa se fixo en xaneiro por unha cantidade de 120.000 euros.
O Grupo Municipal Socialista denuncia a situación de endebedamento que atravesa o concello, que obriga ao goberno local a manterse a base do recurso extraxudicial de crédito, algo que os socialistas cren que «é un recurso para situacións excepcionais». Ademais, critican que se utilice este diñeiro para pagar comidas, se se esgota o orzamento «que llas pague cada un do seu peto».
Vía > A Voz
O BNG levará a cabo “actuacións individualizadas” contra o Plano Acuícola
Publicado por OiaCeive en 17:30 . 4 de setembro de 2008
Etiquetas: ACUICOLA, DESASTROSOS, ECOLOXICOS, MARITIMOS
Bieito Lobeira anunciou hoxe que o BNG levará a cabo contra o Plano Acuícola “accións individualizadas de proxectos para que non cheguen a ser realidade polo agresivos que son para o entorno”.
Lobeira declarou hoxe en rolda de prensa que o bo do Plano Acuícola é que “cada proxecto terá unha tramitación individual onde terán voz e voto departamentos non afíns a outros partidos, como por exemplo a dirección xeral de Patrimonio, a consellaría de Medio Rural, ou Turismo, polo que a batalla non está rematada”. Así dende o BNG din que “aspiran a máis” e queren desmontar parte dos proxectos do plano.
A xuízo do BNG o Plano Acuícola aprobado a semana pasada “é manifestamente mellorábel” e dende a fronte nacionalista queren deixar claro que “o BNG non é o pai da criatura”.
O parlamentario nacionalista manifestou que dende o seu partido queren “evidenciar que hai unha alternativa nacionalista en temas de Pesca e de Acuicultura en Galiza, sempre buscando a xeración de emprego e de riquezas”.
Dende o grupo parlamentario queren deixar claro cales son as piscifactorías que ven que incumpren as normas ou que son agresivas co entorno. Así Lobeira declarou que queren “frear a piscifactoría de Orelludas (Oia), a de Mougás, a de Laxe Brava (Ribeira), a de Xandriña (que o Plano a sitúa en Camariñas) e a de Cameselle (que o Plano a pon en Narón)”. Ademais engadiu que dende o BNG se pide a “redución da planta de Merexo, en Muxía, e facer retoques noutras”.
Lobeira tamén declarou que o que pide o seu partido é que “se faga un plano con garantías, e que se sitúen as piscifactorías en condicións idóneas e nos lugares máis aptos da costa galega”.
Lobeira tamén denunciou que o Plano Acuícola “aposta polos intereses das políticas do Estado español e da Unión Europea, xa que ten como prioridades a piscicultura” e o que se busca é que “Galiza renuncie a ser unha potencia en pesca e iso concrétase cos fondos orzamentarios”.
Así dende o BNG o que piden como prioridade é a defensa do sector de cultivo e extractivo pesqueiro e marisqueiro por toda a riqueza que xera no noso país”, asegurou o parlamentario nacionalista.
Hipocresía do Partido Popular
Bieito Lobeira subliñou que o Partido Popular tivo unha actitude con este plano que se pode definir coma “a antoloxía do disparate” xa que cando eles gobernaban “propoñían piscifactorías de xeito anárquico e moitas delas de forma ilegal, cargándose espazos coma Touriñán ou uns 300.000 metros cadrados de Corrubedo”. Así, continúa Lobeira, cando pasan á oposición seguen a dicir que “queren que se leve a cabo o plano, pero que a dilación na súa aprobación o que fai é que perdamos cartos, mentres que agora andan a dicir, facendo bandeira da súa coherencia, que hai proxectos agresivos”.
Lobeira recalcou na rolda de prensa que o BNG “nunca irá da man do Partido Popular, porque os seus intereses son envelesados e envelenados, e só van da man dos intereses económicos”.
Vía > GZ Nación
O Caramuxo de Oia proba as teorías de Darwin
Publicado por OiaCeive en 14:00 .
O municipio pontevedrés de Oia converteuse desde onte na capital do caracol de mar grazas á celebración dun congreso internacional sobre o molusco no que 45 expertos, chegados desde Estados Unidos, Rusia, Suecia, Singapura ou Portugal, entre outros países, darán a coñecer os últimos achados ata o vindeiro sábado.
O escenario elixido é inmellorable, xa que o Hotel Talaso Atlántico -que acolle o simposio- atópase fronte a unha das costas máis importantes para o estudo do molusco, a que discorre entre Baiona e A Guarda. "É unha zona onde atopamos unha gran cantidade de especies de caracois mariños e en abundancia debido a que as rocas son de granito, moi resistentes á ondada, algo que non sucede noutras partes", explica o organizador das conferencias, Emilio Rolán.
Doutra banda, en Oia desde sempre o caracol de mar, coñecido popularmente como "mincha", ocupou un lugar importante na súa gastronomía, sendo valorado como un marisco máis. Non en balde, recentemente os veciños da parroquia de Pedornes realizaron unha exposición fai poucas semanas para reivindicar o tamén chamado "caramuxo" ou bígaro, acompañada da súa degustación. "Nós preferimos a súa denominación científica, littorinas, porque os nomes populares só fan referencia a só unha especie de caracol mariño", apunta este profesor de xenética da Universidade de Vigo. "Ademais, dependendo do lugar no que se diga, refírense a uns ou a outros", engade Rolán.
O seu estudo evolutivo
Rolán destaca que esta é a primeira vez que o congreso internacional sobre o caracol de mar chega ao noso país, tras viaxar por diferentes estados cada tres anos alcanzando con esta a súa novena edición. A próxima cita será en Rusia. "Optouse por Oia porque esta zona é moi relevante para o estudo evolutivo do caracol de mar e este é o elemento central do congreso deste ano", explica.
E é que estes moluscos habitan no intermareal, é dicir, entre os puntos entre os que oscila as mareas altas e baixas. Esta é unha rexión na que se producen cambios constantes de temperatura e salinidade, polo que as condicións son extremas entre a parte superior e inferior. "Isto provoca que as poboacións que viven neste hábitat tendan a diversificarse e a producir subpoblaciones adaptadas aos dous extremos", indica o profesor Rolán.
O seu equipo de investigación da Universidade desde 1995, grazas a que o acceso ao seu ecosistema é fácil, estuda na costa entre Baiona e A Guarda ese proceso de especiación polo que as dúas familias, co fin de adaptarse mellor ao medio, van adquirindo características moi distintas. "Ata o momento, o proceso de formación das novas especies non está finalizado", subliña o Rolán, "No entanto, está sendo moi útil para coñecer o proceso evolutivo das especies mariñas", agrega o organizador do encontro.
Vía > Faro de Vigo
Expertos internacionais reúnense en Oia para pór ao día os seus coñecementos sobre caracois mariños
Publicado por OiaCeive en 11:11 . 3 de setembro de 2008
Comunmente chamadas minchas ou caramuxos, as littorinas ou caracois mariños habitan o litoral galego e convérteno nun lugar ideal para estudar a evolución nestas especies. A costa entre Baiona e A Garda é unha das zonas de estudo máis interesantes, e será precisamente alí onde a vindeira semana 45 científicos de todo o mundo se den cita para por en común os estudos evolutivos levados a cabo neste particular grupo de gasterópodos.
Baixo a dirección de Emilio Rolán, profesor da área de Xenética da Universidade, os expertos reuniranse nun congreso internacional no que, do 3 ao 7 de setembro, tratarán en profundidade as investigacións sobre un organismo considerado especialmente interesante para estudar o proceso evolutivo nas especies.
Un encontro internacional con invitados de excepción
No encontro haberá representación de todos os grupos de investigación que a nivel mundial están traballando con littorinas. Estados Unidos, Reino Unido, Suecia, Rusia, Portugal, Canadá, Tanzania e Singapur completan a lista de países dos que proveñen os expertos que participarán no encontro. Ademais, contarase con dous investigadores invitados, que “a día de hoxe son a elite neste tipo de estudos: Brian Silliman e Jerry Coyne” aclara Rolán.
Brian Silliman é un investigador moi xove que ven da Universidade de Florida e un dos poucos que traballando con littorinas conseguiu publicar nas dúas revistas máis importantes do mundo: Nature e Science. “Era obrigado traer a persoa que tivo máis éxitos nestes organismos desde un punto de vista científico”, subliña o profesor vigués. “Ademais, Jerry Coyne da Universidade de Chicago, é unha eminencia, un científico de enorme prestixio internacional, experto en temas de especiación”.
Un organismo cun dobre interese
O interese que teñen as littorinas é de dous tipos. Dunha banda, son organismos moi interesantes para ver como se produce a evolución das especies, xa que habitan nunha zona tan interesante como é o intermareal, unha rexión na que se producen cambios de temperatura constantes, salinidade, etc desde a parte baixa ata a parte alta. “Isto é unha forza evolutiva moi grande que xera que as poboacións de minchas que viven nese hábitat tendan a diversificarse e a producir subpoboacións adaptadas aos dous extremos, unha habituada a vivir na parte alta do intermareal e outra na parte baixa”. Doutra banda, fainas especialmente interesante o feito de que acceder a este hábitat é relativamente doado, o que facilita o seu estudo.
Unha regra básica da organización dos seres vivos é que se organizan en comunidades que teñen certas características en común entre elas. Un aspecto clave é que teñen a capacidade de aparearse e producir descendentes fértiles. Algunha destas especies son doadas de entender a calquera profano na materia, “por exemplo un rinoceronte e unha formiga está claro que son especies diferentes porque non teñen a capacidade de aparearse”, explica Rolán, pero o concepto pode ser máis sutil na medida en que hai certas especies que son capaces de producir certo grado de hibridación.
“É interesante saber como a partir dun conxunto de exemplares da mesma especie, mediante evolución natural é posible chegar a dous subconxuntos distintos que non intercambian xenes”, engade o profesor. Isto é clave dende o momento no que as especies que estan reprodutivamente ailladas representan verdadeiras unidades biolóxicas capaces de evolucionar de forma independente.
Catro días de intensa actividade
O primeiro día do congreso, que se celebrará no Hotel Talaso Atlántico de Baiona, estará centrado en aspectos ecolóxicos; o segundo estará máis dedicado a facer estudos taxonómicos e filoxenéticos; o terceiro centrarase na especiación e o ultimo está reservado para a presentación de traballos multidisciplinares que non necesariamente teñen que estar centrados nas littorinas pero que si empregan técnicas que poden resultar moi útiles na investigación destes organismos.
¿Quen dixo que o Concello de Oia non ten praias?
Publicado por OiaCeive en 10:02 .
Etiquetas: CURIOSOS, MARITIMOS, MUNICIPAIS, POLITICOS
Era o único recurso que lle faltaba a Oia para equipararse cos municipios turísticos de Baiona e da Guarda e xa o ten, polo menos mentres non llo leve a marea.
A nova praia artificial que o municipio estreou durante a presente tempada de verán xunto ao antigo mosteiro cisterciense en ruínas gozou dunha excelente aceptación entre os veciños.
Centenares de persoas puideron durante o último mes gozar do sol e do mar sen ter que facer equilibrios sobre as incómodas rocas.
E mentres non empecen as clases nos colexios seguirá sendo durante este mes de setembro o lugar favorito para os nenos dos barrios próximos á antiga abadía cisterciense, tal e como se puido comprobar durante a calorosa tarde de onte.
A praia creouse coa area procedente do dragado do río Miño, a mesma que se utilizou na praia Barbeira de Baiona baixo unha enorme polémica.
A diferenza é que mentres neste concello tapouse a emblemática cala do interior da fortaleza, en Oia pódese agora pasear descalzo e tombarse nunha zona sobre a que antes só había rocas.
En vista do éxito da iniciativa, o alcalde, Alejandro Rodríguez, decidiu seguir creando máis praias artificiais ao longo da costa. A pesar de que xa estamos a piques de pechar a tempada de verán, o municipio estrea esta mesma semana unha nova praia no porto de Mougás.
Onte mesmo os camións concluíron os traballos para o traslado de toda a area procedente desde A Guarda. O novo espazo permitirá aos veciños desta parroquia a posibilidade de gozar da area sen necesidade de percorrer máis de dez quilómetros para atopar a praia natural máis próxima.
Tamén está prevista a adecuación doutros novos areais baixo o cámping de Mougás, unha zona onde tamén está prevista a adecuación de accesos.
Pero os veciños son bastante escépticos sobre o futuro destes areais. A costa de Oia está orientada a mar aberto e as ondas baten con forza sobre as rocas durante o inverno.
Moitos residentes cren que a marea acabará levándose toda a area ao longo dos próximos meses.
O rexedor confía en cambio en que non se perda todo o material que comezou a achegarse á costa desde finais do pasado mes de xullo.
Algo xa se perdeu durante a última tormenta, pero tamén contribuíu a que as ondas dispersaron a area e estendésese a praia, algo inédito no Concello de Oia, que por primeira vez pode incluír as praias dentro da súa xa variada oferta turística.
Vía > A Voz
Postagens mais recentes Postagens mais antigas Página inicial
Clasificación e Categorización do Solo
OC apoia a "Tejero"
Despedido de Citroën busca noiva en televisión
O BNG pregunta en Madrid polo desastre ecoloxico d...
O carril bici entre Baiona e A Guarda custará 11,7...
Tejero é un "Granjero que busca esposa"
Charla e percorrido cultural para coñecer o noso p...
Medio Ambiente responsabiliza á Confederación Hidr...
A Santiago por Baiona
A CONSELLERÍA DE SANIDADE SOLICITOU LICENZA MUNICI...
Ferido moi grave un mozo despois de bater co coche...
A vertedura de area de Oia ameaza con arrasar as p...
O grupo municipal socialista de Oia denuncia a sit...
O BNG levará a cabo “actuacións individualizadas” ...
O Caramuxo de Oia proba as teorías de Darwin
Expertos internacionais reúnense en Oia para pór a...
¿Quen dixo que o Concello de Oia non ten praias?
surveys - Take Our Poll
Novo deseño da web de Noticias O Rosal. Séguenos en noticiasorosal.es
Reflexión tras a reflexión
A PENEIRA DO BAIXO MIÑO
X Noite Internacional do Miño en Tui
Aviso: Todolos comentarios son responsabilidade únicamente dos seus autores e non reflexan necesariamente o punto de vista deste blog.
The Forte, deseño por Moses Francis
A Blogger por Blog and Web e BTemplates
Esta web apoia á iniciativa dun dominio galego propio (.gal) en Internet